Gamelia

se systematisk inndeling

Gamelia er en slekt av sommerfugler som hører til familien påfuglspinnere (Saturniidae).

Utseende 
Middelsstore (vingespenn gjerne 60-70 millimeter), brunlige påfuglspinnere. Forvingen er bred og litt tilspisset, ensfarget brunlig. Bakvingen har en rød, svartkantet øyeflekk.

Levevis 
Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår 
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse 
Slekten er utbredt i Sør- og Mellom-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Hemileucinae – 25 slekter, Amerika
 Slekten Gamelia Hübner, 1819
 Gamelia abas (Cramer, 1775)
 Gamelia abasia (Stoll, 1781)
 Gamelia abasiella Lemaire, 1973
 Gamelia anableps (R. Felder & Rogenhofer, 1874)
 Gamelia berliozi Lemaire, 1967
 Gamelia catharina (Draudt, 1929)
 Gamelia cimarrones Decaens, Bonilla & Ramirez, 2005
 Gamelia dargei Naumann, Brosch & Wenczel, 2005
 Gamelia denhezi Lemaire, 1967
 Gamelia kiefferi Lemaire, 1967
 Gamelia lichyi Lemaire, 1973
 Gamelia longispina Naumann, Brosch & Wenczel, 2005
 Gamelia musta Schaus, 1912
 Gamelia neidhoeferi Lemaire, 1967
 Gamelia paraensis Lemaire, 1973
 Gamelia pygmaea (Schaus, 1904)
 Gamelia pyrrhomelas (Walker, 1855)
 Gamelia remissa (Weymer, 1907)
 Gamelia remissoides Lemaire, 1967
 Gamelia rindgei Lemaire, 1967
 Gamelia rubriluna (Walker, 1862)
 Gamelia septentrionalis Bouvier, 1936
 Gamelia vanschaycki Naumann, Brosch & Wenczel, 2005
 Gamelia viettei Lemaire, 1967

Kilder 
 Markku Savela's Lepidoptera and some other life forms: Sjekkliste over artene. Hentet 13.11. 2012.
 Cahurel, A. Saturniidae de Guyane française: Hemileucinae 
 Bilder av noen av artene

Eksterne lenker 
 

Påfuglspinnere
Sommerfugler formelt beskrevet i 1819
Dyr formelt beskrevet av Jacob Hübner